Uffiċjal imfaħħar għall-imħabba tiegħu lejn it-tfal tal-iskola Il-Police Officers Union qasmet ritratt li għalkemm huwa komuni fis-soċjetà tagħna, ftit li xejn huma dawk li japprezzaw dawn il-ġesti minħabba li jkunu għaddejjin fil-ġlieda kontra l-ħin ta' ħajja mgħaġġla. Ir-ritratt huwa wieħed sempliċi li juri uffiċjal tal-Pulizija li mhux biss qed jgħin lit-tfal jaqsmu minħabba raġunijiet ta' sigurtà, iżda wieħed wieħed u waħda waħda beda jgħinhom biex minħabba ammont ta' ilma li nġemgħa fil-ġenb tat-triq ma jixxarbux u b'hekk jevitaw milli jagħmlu ġurnata wara l-bank tal-iskola b'saqajhom imxarrbin u l-konsegwenzi wara dan.